15/02/2010 | Administración LocalMunicipal
Melide
Ordenanza reguladora da ocupación do dominio público local con terrazas de hostelería do Concello de Melide

ASUNTO: APROBACIÓN DEFINITIVA DA ORDENANZA REGULADORA DA OCUPACIÓN DO DOMINIO PÚBLICO LOCAL CON TERRAZAS DE HOSTELERÍA O Pleno da corporación, na sesión que tivo lugar o día 30 de novembro de 2009, aprobou inicialmente a ORDENANZA REGULADORA DA OCUPACIÓN DO DOMINIO PÚBLICO LOCAL CON TERRAZAS DE HOSTELERÍA DO CONCELLO DE MELIDE. Non sendo presentadas reclamacións durante o periodo de exposición pública de 30 días, enténdese definitivamente aprobada a seguinte ordenanza reguladora da ocupación do dominio público local con terrazas de hostelería: ARTIGO 1.- OBXECTO E FUNDAMENTO.1.- O Concello de Melide, no uso das competencias que sobre da regulación do dominio público local lle atribúen o artigo 25 da Lei 7/1985, do 2 de abril, reguladora das bases do réxime local, o artigo 74 e seguintes do R. D. 1372/1986, do 13 de xuño, Regulamento de Bens das Corporacións Locais, e o artigo 1 do Regulamento de Servicios das Corporacións Locais, e no exercicio da competencia de intervención recoñecida no art.84 da Lei 7/1985, no artigo 6 e nos artigos 286 e seguintes da Lei 5/1997, do 22 de xullo, de Administración Local de Galicia, así coma das competencias sobre a regulación do urbanismo e de vías recoñecidas na lexislación sectorial aplicable, polo medio da presente Ordenanza, dicta a presente regulamentación do uso das vías públicas por parte dos titulares de establecementos de hostalería ou asimilados que pretendan ocupalo dominio público local con mesas, cadeiras, expositores, “máquinas expendedoras de bebidas, dozaría, lambetadas ou similares”, ou elementos análogos de desenvolvemento da actividade principal que constitúa o obxecto normal do tráfico mercantil do establecemento.2.- A presente ordenanza ten por obxecto regular o réxime xurídico ao que debe someterse o aproveitamento de terreos de dominio público mediante a súa ocupación temporal con mesas, cadeiras, expositores, “máquinas expendedoras de bebidas, dozaría, lambetadas ou similares”, ou elementos análogos.3.- O aproveitamento que regula a presente ordenanza refírese á ocupación con terrazas anexas a establecementos hostaleiros situados en inmóbel ou local.4.- Entenderase por terrazas anexas a establecementos hostaleiros situados en inmoble ou local, a ocupación de terreos de dominio público mediante a localización naquel de mesas, cadeiras, expositores, máquinas expendedoras, parasoles, toldos, xardineiras ou calquera outro elemento análogo en liña de fachada ou fronte ao establecemento, e sen barra de servizo distinta da do propio establecemento. ARTIGO 2.- UTILIZACIÓN DOS ESPAZOS PÚBLICOS.- 1.- A instalación de terrazas, mesas, cadeiras, expositores, “máquinas expendedoras de bebidas, dozaría, lambetadas ou similiares”, ou elementos análogos nas vías integrantes do dominio público local, xa sexa nas beirarrúas ou noutros espazos públicos necesitará a previa licenza municipal e rexerase polo disposto nesta ordenanza e nas leis de aplicación xeral.2.- A dita licenza terá carácter discrecional, e someterase ás regras contidas nesta Ordenanza. ARTIGO 3.- REQUISITOS XERAIS E PROHIBICIÓNS 1.- Con carácter xeral, as instalacións ás que se refire a presente ordenanza terán sempre natureza temporal, serán facilmente desmontables e, ademais, rexeranse polo disposto no artigo 5.2.- Ademais do establecido no artigo 5, os emprazamentos deberán cumprir os seguintes requisitos xerais: a) Queda prohibida a ocupación de: - Acceso aos inmóbeis - Entradas a galería visíbeis - Bocas de rego e hidrantes de incendio - Saídas de emerxencia - Paradas de transporte público regularmente establecidas - Aparellos de control de tráfico - Centros de transformación, arquetas de rexistro de servizo público e sumidoiros. - Pasos peonís sinalizados - Calzadas con circulación de vehículos - Prazas delimitadas de aparcadoiro público b) Non poderá colocarse ningún elemento que dificulte a manobra de entrada ou saída de vados permanentes de paso para vehículos. c) En ningún caso se poderán colocar elementos fixos ou permanentes cuxa colocación ou desmontaxe requira a realización dalgunha obra especial, agás os toldos. d) Prohíbese o peche lateral e da cuberta da terraza con elementos fixos, excepto toldos móbiles e separadores, cunha altura máxima de 1,50 metros, e 3- Queda absolutamente prohibida a instalación de billares, futbolíns, máquinas recreativas, de azar, grellas e de calquera outro tipo análogo, nas terrazas obxecto de regulación na presente ordenanza.4- Excepto autorización municipal expresa queda estritamente prohibida a instalación de calquera clase de aparellos reprodutores de imaxe e son, así como a celebración de espectáculos ou actuacións musicais.5.- Prohíbese o almacenamento de produtos, caixas de bebida ou outros materiais na superficie de ocupación da terraza. ARTIGO 4.- PROCEDEMENTO DE CONCESIÓN DE LICENZA.1.- As persoas que desexen ocupa-lo dominio público local con terrazas ou outros elementos obxecto desta Ordenanza deberán solicita-la preceptiva licenza municipal mediante instancia en impreso normalizado que figura como Anexo I da presente Ordenanza que se entregará no Concello, dirixida ao Sr. Alcalde/sa-Presidente do Concello, na que, ademais dos datos xerais de identificación do solicitante e do establecemento hostaleiro, acompañarase á solicitude a seguinte documentación: a) Licenza de apertura e funcionamento do establecemento. b) Autorización dos propietarios dos inmóbeis lindantes, no caso de que a solicitude contemple unha terraza adosada á fachada do edificio e pretenda superar a porción desta ocupada polo establecemento. c) Autorización expresa da comunidade de propietarios, cando se trate da ocupación de espazos privados de uso público. d) Memoria descritiva dos elementos de mobiliario que se pretenden instalar na terraza, debéndose cuantificar, en todo caso, o número de mesas e cadeiras. e) Plano de situación a escala 1:100, que especifique a área da terraza, os elementos e mobiliario a instalar, e se cuantifique a superficie de ocupación e onde figuren acoutadas as distancias respecto ó local propio e ao límite da beirarrúa ou calzada. f) No seu caso, plano de instalacións eléctricas exteriores, indicando e especificando as proteccións necesarias. g) No seu caso, autorización ou concesión de dominio público, referida á superficie da terraza, outorgada pola Administración competente.2.- Na solicitude deberase indicar o período de tempo para o cal se solicita licenza e a data de inicio da actividade.3.- A solicitude, unha vez presentada con toda a documentación e contido arriba descritos, será resolta polo Sr/a. Alcalde/sa-Presidente ou persoa ou órgano en quen delegue. O procedemento a seguir será o ordinario establecido na Lei 30/1992, do réxime xurídico das Administracións Públicas e do procedemento administrativo común.4.- A falta de resposta á petición, no prazo de dous meses desde a súa presentación, suporá que se entenda desestimada por silencio administrativo.5.- En tanto non se dea resposta á solicitude, está terminantemente prohibida a colocación de terrazas no dominio público local.6.- A autorización concederáse por módulos, podendo corresponder cada módulo a: - Unha mesa e catro cadeiras. - Un expositor. - Unha máquina expendedora. - Outros elementos análogos.7.- As autorizacións serán anuais. Unha vez autorizada ou concedida a licencia de aproveitamento entenderase prorrogada mentres non presente a declaración de baixa o interesado ARTIGO 5.- CONDICIÓNS DAS OCUPACIÓNS.1.- A superficie susceptíbel de ocupación con terrazas non poderá exceder de 100 m2 nin de 2/3 da superficie ocupable do espazo público.2.- A ocupación de beirarrúa non poderá ser nunca superior aos 2/3 de anchura libre da mesma, debéndose deixar libre para paso de peóns, polo menos, 0,80 metros.3.- No caso de establecementos lindantes, o espazo susceptible de ocupación distribuirase equitativamente entre os solicitantes, de acordo co ancho de fachada de cada establecemento afectado.4.- Se a terraza se sitúa pegada á fachada do edificio, deberá quedar libre o espazo para acceder aos inmóbeis lindantes cun espazo mínimo de 1,50 metros.5.- Permitirase a instalación de terrazas en rúas peonís nas que existan establecementos situados en inmobles sempre que a zona peonil supere os tres metros de ancho. A franxa de zona peonil ocupabel non excederá do 50 % da súa anchura, cun espazo mínimo libre, en todo caso, de 1,50 metros. 6.- Non se autorizarán terrazas en beirarúas cunha anchura inferior a dous metros. Podendo nestes casos solicitarse a ocupación do espazo da rúa dedicado a estacionamento de vehículos, sendo perceptivo informe favorabel da Policía Local.7.- Para os efectos de aplicación do disposto nesta Ordenanza, cada mesa con catro cadeiras ou módulo equivalerá a dous metros cadrados.8- O horario de apertura e peche será o establecido pola Comunidade Autonóma de Galicia para o establecemento segundo o catálogo correspondente, sen prexuizo da potestade municipal de adaptación de horarios que, no seu caso, estableza a normativa autonómica.9.- O horario de peche implicará o cese efectivo de todas as actividades desenvoltas na terraza e, en consecuencia, os usuarios non poderán permanecer na terraza a partir de dito momento, polo cal o persoal do establecemento deberá obrigar ao desaloxo efectivo da terraza.10.- Os titulares de licenzas de terrazas teñen a obriga de retirar e agrupar ao remate de cada xornada os elementos de mobiliario instalados, así como a realizar os labores de limpeza necesarios. ARTIGO 6.- COTA TRIBUTARIA. A cota desta taxa será a que se estableza na ordenanza fiscal correspondente. ARTIGO 7- INSPECCIÓN O alcalde/sa e, de ser o caso, o/a concelleiro/a delegado/a, a través dos servizos municipais, serán competentes para controlar o estrito cumprimento das normas establecidas na presente ordenanza. ARTIGO 8.- INFRACCIÓNS As infraccións das normas contidas nesta ordenanza clasifícanse en leves, graves e moi graves.1.- Son faltas leves: a) A falta de ornamento na terraza e o seu contorno b) A deterioración leve dos elementos de mobiliario e ornamentais urbanos lindantes co establecemento que se produza como consecuencia da actividade obxecto da licenza. c) Calquera outra infracción que non sexa cualificada como grave ou moi grave.2- Son faltas graves: a) A reiteración por dúas veces na comisión de faltas leves b) A ocupación de maior superficie da autorizada. c) A instalación dun maior número de mesas, cadeiras ou elementos auxiliares que os autorizados. d) Instalar elementos de mobiliario non autorizados pola licenza, así como a colocación na terraza de calquera outra clase de elementos que non sexan mesas, cadeiras, expositores, máquinas expendedoras e elementos auxiliares aos mesmos. e) A falta de aseo, hixiene ou limpeza nos elementos do establecemento, sempre que non constitúa falta leve ou moi grave. f) A deterioración grave dos elementos de mobiliario e ornamentais urbanos lindantes co establecemento que se produza como consecuencia da actividade obxecto da licenza. g) A non exhibición das autorizacións municipais preceptivas h) O incumprimento do réxime de distancias mínimas de paso de peóns. i) O incumprimento do horario de apertura ou peche da terraza.3.- Son faltas moi graves: a) A reiteración de tres faltas graves b) A desobediencia aos lexítimos requirimentos dos inspectores e autoridades c) A falta de aseo, hixiene e limpeza no persoal ou elementos do establecemento cando non constitúan falta leve ou grave d) A venda de produtos non autorizados e) A instalación na terraza de aparellos de reprodución de son ou a realización sen autorización de espectáculos e actuacións musicais. f) Non contar coa preceptiva licenza de instalación da terraza. ARTIGO 9.- SANCIÓNS 1.- As faltas leves sancionaranse con multa de 60 euros. As faltas graves sancionaranse con multa de 150 euros, podendo ser acordada a suspensión da licenza por período máximo de dous meses. As faltas moi graves sancionaranse con multa de 300 euros, podendo incluso ser revogada a licenza.2.- O procedemento para sancionar será o establecido no R. D. 1398/1993, do 4 de agosto, polo que se aprobou o Regulamento do procedemento para o exercicio da potestade sancionadora, e as sancións graduaranse segundo os criterios contidos no dito texto, atendendo ás circunstancias previstas no Título XI da Lei 7/1985, segundo redacción operada pola Lei 57/2003. ARTIGO 10.- APLICACIÓN DAS SANCIÓNS Na aplicación das sancións establecidas no artigo anterior, atenderase ao grao de culpabilidade, beneficio obtido, entidade da falta cometida, perigosidade que implique a infracción, incidencia ambiental, reincidencia ou reiteración e demais circunstancias agravantes ou atenuantes que concorran. ARTIGO 11.- PERSOAS RESPONSÁBEIS Para os efectos do réxime sancionador terán a consideración de persoas responsábeis as persoas físicas ou xurídicas titulares do establecemento vencellado á terraza. DISPOSICIÓN ADICIONAL- Os establecementos de venda polo miúdo de produtos de alimentación e bebidas, panadarías, pastelarías, cibers e similares, que realicen aproveitamento de terreos de dominio público con finalidade lucrativa, mediante expositores e máquinas expendedoras de “bebidas, dozaría, lambetadas ou similares”, será de aplicación de forma excepcional e mentres non exista unha ordenanza reguladora propia, o estipulado na presente ordenanza reguladora, e deberán aboar a taxa indicada na ordenanza fiscal correspondente á presente ordenanza reguladora. DISPOSICIÓN TRANSITORIA.- Todas aquelas terrazas que no momento da entrada en vigor da presente Ordenanza tivesen autorización para tempadas anteriores, deberán adecuarse á vixente normativa antes do 1 de abril de 2010. DISPOSICIÓN FINAL.- A presente Ordenanza entrará en vigor unha vez transcorrido o prazo establecido no art.65.2 da Lei 7/1985, de Bases do réxime local, a contar desde o día seguinte ao da publicación do contido da ordenanza no Boletín Oficial da Provincia. A/A CONCELLO DE MELIDE A/A SRA. ALCALDESA – PRESIDENTA NOME E APELIDOS / RAZÓN SOCIAL: _______________________________________________________________________ NOME COMERCIAL: ______________________________________________________ DNI/CIF: _______________________________________________________________ DOMICILIO:______________________________________________________________ CONCELLO: _________________ CP __________ PROVINCIA:___________________ Teléfono: _______________ Teléfono móbil:________________ Fax:________________ Correo electrónico/ e-mail:_________________________________________________ REPRESENANTE / APODERADO (Para persoas xurídicas): ________________________________________________________________________ DNI representante / apoderado: __________________________________________ DOCUMENTACIÓN PRESENTADA: 1. Copia de DNI/ CIF 2. Copia de escritura de constitución, estatutos, acta fundacional (persoas xurídicas). 3. Copia de poder de representación 4. DNI representante 5. Licenza de apertura e funcionamento do establecemento.6. Autorización dos propietarios dos inmóbeis lindantes.7. Autorización expresa da comunidade de propietarios, cando se trate da ocupación de espazos privados de uso público.8. Memoria descritiva dos elementos de mobiliario que se pretenden instalar na terraza: SITUACIÓN PREVISTA DA TERRAZA (rúa, praza.): _______________________________________________________________________ Superficie prevista a ocupar (metros cadrados) __________ rúa peonil: SI / NON MÓDULOS SOLICITADOS: Mesas con catro cadeiras: ________________ Expositores: ________________________ Máquinas expendedoras: _________________ Elementos análogos:__________________ Outras consideracións: _______________________________________________________ __________________________________________________________________________ 1. Plano de situacion a escala 1:100 que especifique a área da terraza, os elementos e mobiliario a instalar, e que se cuantifique a superficie de ocupación e onde figuren acoutadas as distancias respecto ao local propio e ao límite da beirarrúa ou calzada.2. Plano de instalacións eléctricas exteriores, indicando e especificando as proteccións necesarias.3. De ser perceptivo, autorización ou concesión de dominio público, referida á superficie da terraza, outorgada pola Administración competente.4. Copia do xustificante de ingreso da taxa correspondente AUTORIZO ao Concello de MELIDE para que, conforme ao disposto no artigo 2.4 da Orde do Ministerio de Economía e Facenda do 18 de novembro de 1999, solicite da Axencia Estatal de Administración Tributaria a subministación dos datos de carácter tributario a que se refire o artigo 8 do presente decreto. Así mesmo, os requisitos sinalados no parágrafo anterior e no art.18.1 do Decreto 287/2000, do 21 de novembro, polo que se desenvolve o Decreto lexislativo 1/1999 de outubro, do Texto refundido da Lei de réxime financeiro e orzamentario, en materia de axudas e subvencións públicas, AUTORIZO para que se solicite da Axencia Estatal de Administración Tributaria e da Consellería de Economía e Facenda a información a que se refire o artigo 78.4 c da Lei de réxime financeiro e orzamentario de Galicia, en relación co cumprimento das miñas obrigas estatais e coa Comunidade Autónoma de Galicia. Melide,. de. de. Asdo.: Melide, 8 de febreiro de 2010 A Alcaldesa María Socorro Cea Vázquez